Η Τζόινερ-Κέρσι κέρδισε χρυσό ενάντια στη Σοβιετική Ιρίνα Μπέλοβα
στον χθεσινοβραδινό αγώνα.
Στο Χιούστον πληθαίνουν τα ερωτήματα στον απόηχο της καταστροφής του Πολάρις
και τις τραγικές απώλειες που σημειώθηκαν σε τροχιά.
Η NASA δεσμεύτηκε για πλήρη έρευνα
καθώς και για αναθεώρηση των διαδικασιών ασφαλείας,
ενώ μέλη του Κογκρέσου μιλούν για έλλειψη επίβλεψης από τη NASA.
Μπορείς να το κλείσεις;
-Οι πολίτες ρωτούν για την τραγωδία… -Μάλιστα.
Ο ΝΤΕΒ ΑΓΕΣΑ ΞΕΚΙΝΑ ΤΗΝ ΕΝΕΡΓΕΙΑΚΗ ΕΠΑΝΑΣΤΑΣΗ
Κυρία Μπάλντουιν.
-Σας ευχαριστώ που κάνατε τόσο δρόμο. -Παρακαλώ.
Λυπάμαι πολύ για τον Σαμ.
Ευχαριστώ.
Φτιάξατε μαζί κάτι καταπληκτικό.
Γι' αυτό σας κάλεσα εδώ.
Δεν είναι αρκετά;
Όχι, είναι πολύ γενναιόδωρο ποσό.
Σε βαθμό που να αναρωτιέμαι γιατί.
Η φήμη της εταιρείας μας είναι στα τάρταρα.
Οι πιστωτές μας ζητούν τα δάνειά τους πίσω.
Αν θέλατε να πουλήσετε το Πολάρις για ανταλλακτικά,
θα μου κάνατε μια πολύ χαμηλή προσφορά.
Αλλά σκοπός σας δεν είναι μόνο τα χρήματα.
Όχι.
Διάβασα ότι δοκιμάζετε έναν νέο κινητήρα μεθανίου.
Από όσο ξέρω, το μεθάνιο δεν ενδείκνυται για σεληνιακά ταξίδια.
Ενδείκνυται όμως για τον Άρη.
Από όσο ξέρω, η Ήλιος δεν έχει διαστημόπλοιο
ικανό για επανδρωμένη πτήση δύο ετών.
Πρέπει να απέχετε πέντε χρόνια από την κατασκευή του.
Επτά, ακριβέστερα.
Αλλά αν αποκτούσατε ένα σκάφος ικανό να διατηρήσει την ανθρώπινη ζωή,
ας πούμε το ξενοδοχείο μου, θα του προσαρμόζατε τους κινητήρες…
Συναρπαστική θεωρία.
Πιστεύετε σοβαρά ότι μπορείτε;
Ο μπαμπάς μου ήρθε στη χώρα με πενταροδεκάρες στην τσέπη.
Πήρε πτυχίο και έγινε μηχανολόγος.
Πίστευε σ' αυτό που είπε ο Κένεντι. "Στην Αμερική, τα πάντα είναι δυνατά".
Ακόμα τον θυμάμαι να κάθεται στο σαλόνι εκείνο το βράδυ του '69,
κολλημένος στην τηλεόραση,
να βλέπει τους Σοβιετικούς να καρφώνουν τη σημαία τους στη Σελήνη.
Δάκρυα έτρεχαν στα μάγουλά του.
Δεν τον είχα ξαναδεί να κλαίει.
Η πρωτιά σήμαινε κάτι.
Αλλά εσείς ανταγωνίζεστε τα δύο πλουσιότερα
και ισχυρότερα κράτη του κόσμου.
Και αν χωρίσουν τον Άρη όπως έκαναν με τη Σελήνη,
δεν θα λήξει ποτέ αυτός ο φαύλος κύκλος. Το "εμείς εναντίον εκείνων".
Στην Κένυα, υπάρχει μια λέξη στα κισουαχίλι, "χαράμπε".
Σημαίνει "δυνατότεροι μαζί". Αμοιβαία ευθύνη.
Αυτή είναι η φιλοσοφία της Ήλιος.
Αυτή. Αυτή θα σπρώξει την ανθρωπότητα προς το επόμενο άλμα της στο μέλλον.
Τον αποικισμό του Άρη και των φεγγαριών του Κρόνου και του Δία.
Υποθέτω ότι πια η τιμή σας έχει ανέβει.
Ήταν καταπληκτική ομιλία.
Δηλαδή, αξίζει τουλάχιστον άλλο ένα 10%.
Εντάξει, Κάρεν Μπάλντουιν. Σύμφωνοι.
Οι δικηγόροι μου θα ετοιμάσουν τα έγγραφα.
Συγχαρητήρια.
Πέντε, τέσσερα, τρία, δύο, ένα.
ΑΝΑΤΡΟΠΗ
Κάντε άκρη! Περνάω!
Θέλω να δω την αρχιστράτηγο τώρα αμέσως.
Δεν είναι διαθέσιμη.
-Ακόμα στο Χάντσβιλ; -Ναι.
Τότε, εξήγησέ μου εσύ αυτήν τη μαλακία.
Δεν μπορώ. Δεν ξέρω να διαβάζω Μπράιγ.
Εσύ καταγράφεις κάθε λέξη που φτύνει η αφέντρα του σκότους από το λημέρι της.
Περίμενε ότι δεν θα προσέξω αυτό το διαμάντι που θάψατε στο τέλος;
"Οι υποψήφιοι αστροναύτες πρέπει να πληρούν τα κριτήρια
που θα οριστούν από την Επιτροπή Προσόντων Υποψήφιων Αστροναυτών".
Αναμφίβολα μια επιτροπή από επιλεγμένα ανδρείκελα.
Όλα τα πισώπλατα μαχαιρώματα, τα ύπουλα…
Υπερβάλλετε.
Η επιτροπή έχει συμβουλευτικό χαρακτήρα…
Μαλακίες!
Είναι κατάχρηση εξουσίας. Ξεκάθαρα.
-Προσπαθεί να με εξαναγκάσει. -Να σας εξαναγκάσει;
Για την αποστολή στον Άρη.
Η ατρόμητη ηγέτιδα πρέπει να θυμάται ένα πράγμα.
Εγώ αποφασίζω ποιος πετάει και πότε,
ό,τι κι αν γράφει αυτή σε κάθε γελοίο υπόμνημα!
Πάμε να φύγουμε, Όλι.
Με το διδακτορικό σου στην προηγμένη ρομποτική
και τη σεληνιακή σου εμπειρία, πιστεύω πως είσαι η ιδανική
για κυβερνήτρια της αποστολής του '98.
Στη δεύτερη αποστολή στον Άρη.
Μισό λεπτό να καταλάβω.
Τα πλεονάζοντα προσόντα μου με εμποδίζουν να πάω πρώτη;
Βασικά, ναι. Κάπως έτσι.
Μήπως επειδή εσύ κι ο Εντ γνωρίζεστε από…
Μην αρχίζεις, Ντάνι. Και μ' εσένα γνωρίζομαι το ίδιο.
Το ξέρω.
-Αλλά εδώ κάνεις λάθος, Μόλι. -Εγώ αποφασίζω και έτσι το βλέπω.
Αναμφίβολα θα ήσουν καλύτερη στο επιστημονικό κομμάτι.
Κάποιος με τα προσόντα σου θα είναι ανεκτίμητος
αφού πρώτα πραγματοποιηθεί η πρώτη πτήση
και ξεκινήσουμε να χτίζουμε τις υποδομές μιας μόνιμης βάσης.
Αλλά ο Εντ είναι πρώτα και πάνω απ' όλα πιλότος δοκιμών.
Ξέρει να χειρίζεται το άγνωστο.
Και η πρώτη πτήση στον Άρη είναι γεμάτη τεράστια άγνωστα.
Μπορεί να μη βρει ζωή στον Άρη,
αλλά πιστεύω ότι είναι ο καταλληλότερος να ολοκληρώσει την αποστολή
και να τους φέρει όλους πίσω ζωντανούς.
Είναι απαίσιο.
Πράγματι.
Και θα καταλάβω αν δεν θες να ηγηθείς του εφεδρικού πληρώματός του.
-Σκέψου το και πες μου. -Δεν χρειάζεται να το σκεφτώ.
Θα το κάνω.
Για ό,τι χρειαστεί το πρόγραμμα, για ό,τι χρειαστεί ο Εντ,
θα είμαι εκεί.
Λοιπόν, όπως βλέπετε, μπορούμε να φτιάξουμε μεθάνιο, υδρογόνο και οξυγόνο
από την ατμόσφαιρα και τα αποθέματα νερού του Άρη.
Τώρα, το ερώτημα που θα σας θέσω είναι
ποια τεχνολογία πλεονεκτεί περισσότερο σε μια αποστολή μεγάλης διάρκειας στον Άρη
για τους σκοπούς που συζητήσαμε;
Θυμηθείτε, δεν έχει να κάνει μόνο με τη μάζα.
Μην ξεχνάτε τις ενεργειακές απαιτήσεις για υγροποίηση, μεταφορά
και αποθήκευση σε κάθε εκδοχή.
Στείλτε μου τις αναλύσεις σας μέχρι την Τετάρτη.
Ξεχάστε το αυτό, παιδιά. Στείλτε τις εργασίες στον Κεν Μουριάτα.
Εκείνος αναλαμβάνει το μάθημα στο εξής.
Γιατί;
Δεν το αποφάσισα εγώ.
Η Επιτροπή Προσόντων Υποψήφιων Αστροναυτών ανησυχεί
για τη διαθεσιμότητά σου τα επόμενα δύο χρόνια.
Μη με δουλεύεις, Μόλι.
Γιατί να το κάνω αυτό, ναύαρχε;
Επειδή έχεις μεθύσει από εξουσία.
Κακώς σου έδωσα αυτήν τη δουλειά.
Όλοι μετανιώνουμε για κάποιες αποφάσεις μας.
Εύχομαι η δική μου να μην είναι μία απ' αυτές.
Σοβαρολογείς;
Σωστά.
Ο Έντουαρντ Μπάλντουιν θα είναι κυβερνήτης της πρώτης αποστολής των ΗΠΑ στον Άρη.
Γαμώτο.
Γαμώτο!
-Μην τα σκατώσεις. -Τα σκατώσεις.
ΚΑΡΕΝ ΜΠΑΛΝΤΟΥΙΝ ΚΑΙ ΣΑΜ ΚΛΙΒΕΛΑΝΤ ΠΟΛΑΡΙΣ
ΕΠΙΧΕΙΡΗΜΑΤΙΕΣ ΤΗΣ ΧΡΟΝΙΑΣ
Γεια σου.
Ντάνι! Τι κάνεις εδώ;
Ήρθα να πάρω την καρφίτσα αστροναύτη της μαμάς.
Θυμάμαι τη μέρα που την πήρε.
ΤΡΕΪΣΙ ΣΤΙΒΕΝΣ ΑΠΟΛΛΩΝ 25
Ο Σαμ ήταν περήφανος για τη μαμά σου. Το ξέρεις;
Και για σένα ήταν.
Για το πώς ορθοπόδησες στη ζωή σου μετά από όσα συνέβησαν.
Αξιοθαύμαστο.
Χαίρομαι που πούλησες την εταιρεία.
Τουλάχιστον φεύγεις με μερικά χρήματα.
Ναι, χάρη σ' εσένα.
Αν δεν είχες σβήσει τον προωθητή, δεν θα ήμουν καν εδώ τώρα.
Δεν ήταν ακριβώς αυταπάρνηση. Έσωσα και το δικό μου τομάρι.
Καλύτερα να πηγαίνω.
Ντάνι;
Στη δεξίωση…
γιατί το έπαιξες;
Τι έπαιξα;
Εκείνο το τραγούδι.
Η Άμπερ το διάλεξε.
Της αρέσει ο Μπίλι Σουάν.
Είναι και καταπληκτικό τραγούδι.
Ναι.
Καληνύχτα.
-Κάρεν; -Ναι;
Είπα ψέματα.
Για το τραγούδι. Για εμάς τους δύο.
-Για τα πάντα. Άκουσέ με. -Ντάνι.
Την ημέρα του γάμου, ανακατευόταν το στομάχι μου.
Δεν ήξερα τι ακριβώς ήταν
μέχρι που βγήκα εκεί έξω με τον κόσμο κάτω να περιστρέφεται…
Δεν σκεφτόμουν την Άμπερ τότε.
-Δεν θέλω να ακούσω. -Σκεφτόμουν μόνο εσένα.
-Όχι. -Είναι η αλήθεια.
-Δεν με νοιάζει. -Σκέφτηκα τα μάτια σου.
-Τι; -Τα μαλλιά σου, τα χείλη σου.
-Φύγε. -Σκέφτηκα ότι δεν θα σε ξαναδώ.
Σταμάτα αμέσως! Σταμάτα!
Αρκετά!
Χριστέ μου, νόμιζα ότι το είχες ξεπεράσει!
Προσπάθησα.
-Δεν ξέρεις πόσο προσπάθησα. -Καλά, δεν ξαναπερνάω τα ίδια.
Δεν θα μου τηλεφωνείς ξανά μέσα στη νύχτα ούτε θα έρχεσαι μεθυσμένος στο σπίτι μου.
Δεν θα γίνει, εντάξει;
Πρέπει να το ξεπεράσεις.
Σε παρακαλώ.
Ήταν ένα λάθος, εντάξει; Συγγνώμη.
Δεν έπρεπε να συμβεί.
Έχει να κάνει με τον Εντ;
Τι;
Σας είδα πώς ήσασταν στον γάμο.
Δεν πιστεύω να τα ξαναβρείς μ' αυτό το κάθαρμα.
Θεέ μου, Ντάνι.
Ο τρόπος που σε περιφρονεί, όπως όλους, λες κι αυτός είναι θεϊκό δώρο στον κόσμο.
Ντάνι, δεν έχει καμία σχέση με τον Εντ.
Καμία! Εντάξει;
Πρέπει να πας σπίτι στη γυναίκα σου.
ΟΣΤΙΝ, ΤΕΞΑΣ
Αφού μ' αρέσει ο Τζον.
Συμφωνούμε στα περισσότερα και έχουμε καλή χημεία.
Δεν είναι θέμα χημείας.
Πρέπει να επιλέξεις αντιπρόεδρο που θα ενισχύσει το ψηφοδέλτιο.
Με τον μετριοπαθή ΜακΚέιν…
Θα προσελκύσω Δημοκρατικούς.
Υποστηρίζει μείωση φόρων και δαπανών, λιγότερες ρυθμίσεις,
αλλά είναι και κοινωνικά φιλελεύθερος και ήρωας πολέμου.
Αν πάθω κάτι, θα είναι πολύ καλός πρόεδρος.
Για να μας απασχολήσει αυτό, θα πρέπει να εκλεγείς πρόεδρος.
Δεν χρειάζεσαι ένα αντίγραφό σου.
Χρειάζεσαι κάποιον που να αμβλύνει τις αδυναμίες σου.
Ο Κλίντον προηγείται έξι μονάδες γενικά και 20 μονάδες στους άντρες ψηφοφόρους.
Ναι, δεν έχει σημασία ότι είμαι πρώην αστροναύτις
και διακινδύνευα τη ζωή μου πάνω από δέκα χρόνια.
Πολιτεύομαι σε ένα κόμμα που γουστάρει ισχυρά αρσενικά,
άρα χρειάζομαι ένα για το ψηφοδέλτιο. Σωστά;
Ακριβώς. Κατά προτίμηση κάποιον που θα γοητεύσει τους ευαγγελικούς.
Γι' αυτό θέλω να ξανασκεφτείς τον Μπραγκ.
Δεν χρειάζεται να τον συμπαθείς εσύ, αρκεί να τον συμπαθεί η βάση.
-Ξέρεις τι είπε για τον Άρη; -Είναι υπέρ μιας επανδρωμένης αποστολής.
Επειδή, όπως είπε, είναι στην ίδια τροχιά με τη Γη
και έχει κανάλια γεμάτα με νερό.
Εντάξει, δεν είναι τόσο της επιστήμης. Θα τον κατατοπίσουμε.
Είναι ιδρυτικό μέλος της οργάνωσης Συντηρητικοί για τον Ιησού Χριστό.
Ναι.
Σίγουρα θέλουμε κάποιον τόσο δεξιό στο ψηφοδέλτιο;
Το θέμα δεν είναι τι θέλουμε, αλλά τι χρειαζόμαστε.
Εντάξει. Κανόνισε μια συνάντηση, αλλά δεν υπόσχομαι τίποτα.
-Μπαμπά! -Αμάν!
Σατανικό χέρι!
Σατανικό χέρι, δεν τον έχω δει. Το πεδίο είναι ελεύθερο.
Πρόσεχε, μπαμπά!
-Αμάν! Έρχεται να σε πάρει! -Μαμά. Βοήθεια, μαμά!
Γύρνα πίσω, σατανικό χέρι! Γύρνα!
-Έρχεται προς τα δω. -Γύρνα πίσω, σατανικό χέρι!
Στην άλλη μεριά.
Ναι, Σκότι!
Τα κατάφερες! Ο νικητής!
ΜΕΛΑΝΟ ΧΑΣΜΑ - ΦΩΤΕΙΝΟ ΧΑΣΜΑ ΑΡΧΙΚΟ ΣΗΜΕΙΟ ΠΡΟΣΕΔΑΦΙΣΗΣ
-Μπράβο, ναύαρχε. -Ευχαριστώ.
Γεια, Μπομπ.
Ελπίζω αυτό το πράγμα να μη σε περιορίζει.
Όχι. Απλώς δεν μπορώ να οδηγήσω με συμπλέκτη για λίγο καιρό.
Νοίκιασα ένα απ' αυτά τα ηλεκτρικά ρόουντστερ.
Δεν έχει ταχύτητες. Μόνο ωμή δύναμη.
Κάνει τα 0-100 σε 3,4 δεύτερα.
Όμορφα.
Συγχαρητήρια για τον Άρη.
Η NASA προτιμά τους ηλικιωμένους από τους όμορφους.
Όχι. Αυτή η αποστολή μού κόστισε ένα κιβώτιο Glenfiddich.
Ξέρεις τη Μόλι, δεν υποχωρεί εύκολα.
-Εμένα μου λες. -Σου υπόσχομαι
ότι θα σου αφήσω στον Άρη ένα κασόνι από ό,τι σπονδή γουστάρεις.
Αρκεί να μη διαλυθεί πρώτα το γερασμένο κουφάρι σου.
Μηδέν πιθανότητες. Όλα είναι ακόμα στιβαρά και ατόφια.
-Εκτός από το πόδι. -Θα θεραπευτεί σύντομα.
Το ελπίζω.
Γιατί αν σκοντάψεις έστω και για ένα δευτερόλεπτο,
θα ορμήσω και θα σου πάρω τη θέση στο λεπτό.
Εγώ και το εφεδρικό μου πλήρωμα θα σε έχουμε από κοντά
μέχρι την εκτόξευση.
Αυτό ακριβώς περιμένω.
Έλα.
Γεια σου, μπαμπά. Πώς πάει το πόδι;
Καλά. Θα το μάθαινες αν μου τηλεφωνούσες.
Το ξέρω. Συγγνώμη.
Τέλος πάντων. Έχω να σου πω νέα.
Μη μου πεις. Η Ιβόν τράκαρε κι άλλο αμάξι;
Όχι.
Καλύτερα να σ' το πω.
Εκείνη κι εγώ χωρίζουμε.
Λιγότερο από χρόνο. Έκανες νέο ρεκόρ.
Θα μπορούσες να προσποιηθείς ότι λυπάσαι.
Έχεις δίκιο. Λυπάμαι. Ήταν κακό.
Λοιπόν, πού μετακομίζεις;
Ελπίζω όχι πίσω στο Σάμροκ.
Όχι. Βασικά, βρήκα μια νέα καταπληκτική γειτονιά.
Πιστεύω ότι θα σου αρέσει.
Αλήθεια; Πού;
Σ' αυτήν εδώ την περιοχή.
Πήρες την αποστολή;
Γαμώτο!
-Συγχαρητήρια, μπαμπά! -Ναι. Την πήρα.
Λέγεται ότι ο κινητήρας των Ρώσων έχει σοβαρές παιδικές ασθένειες,
άρα να είσαι σίγουρη ότι οι ΗΠΑ θα κερδίσουν την κούρσα.
Και άκου το καλύτερο.
Θες να έρθεις μαζί μου;
Πού, στον Άρη;
Προετοιμάζεσαι γι' αυτό όλη σου τη ζωή, Κελ.
Θα ρίσκαρε η NASA να στείλει μια οικογένεια στην ίδια αποστολή;
Ο λόγος του γέρου σου περνάει ακόμα στο γραφείο.
Εγώ και η Μόλι συνεννοούμαστε.
Ναι, η παρέα των παλιών.
Είναι η ευκαιρία σου να βγάλεις το κεφάλι από το χιόνι
και να ξαναβγείς στον ουρανό.
Δεν ξέρω.
Θα πρέπει να παγώσω την έρευνά μου εδώ για τέσσερα, ίσως πέντε χρόνια.
Σου δίνω την ευκαιρία να γίνεις ένας από τους πρώτους ανθρώπους στον Άρη
και μου μιλάς για έρευνα;
Δεν το καταλαβαίνω.
Τέσσερα χρόνια στην Ανάπολις, δύο χρόνια στη σχολή αεροπορίας.
Αρίστευσες στην αστροναυτική εκπαίδευση και στο ταξίδι σου στο Σκάιλαμπ.
Κι αντί να επιστρέψεις στο διάστημα,
κυνηγάς βακτήρια στου παγωμένου διαόλου τη μάνα.
Αυτή η έρευνα μας διδάσκει πώς μπορεί να εξελίχθηκε η ζωή στον Άρη.
Βρήκαμε ένα στέλεχος του Sphingomonas dessicabilus
που μπορεί να επιβιώσει στο ακραίο ψύχος εκεί.
Τότε, έλα μαζί μου, πάρε μαζί σου μερικά σφουγγαρο-τέτοια
και βρες τρόπο να τα μεγαλώσεις εκεί πέρα.
Sphingomonas.
Σφουγγαρολοΐδια. Το ίδιο λέμε.
Λοιπόν…
Είσαι μέσα;
Φυσικά και είμαι μέσα.
Μπράβο το κορίτσι! Θα είναι όπως παλιά.
Σ' αγαπάω. Πάντα.
Κι εγώ σ' αγαπάω, μπαμπά. Πάντα.
Γεια.
Ωραία μυρίζει το σκάμπι.
Πρόσεχε μόνο μην παραβράσουν οι γαρίδες.
Κυβερνήτρια, κάνεις μικροδιαχείριση.
Μάλλον γι' αυτό δεν με διάλεξαν.
Η Μόλι διάλεξε τον Εντ.
Είμαι η εφεδρεία του.
Μωρό μου, λυπάμαι.
Ξέρω πόσο πολύ το ήθελες.
Δεν φαίνεται να το πήρες βαριά.
Να σου πω…
ομολογώ ότι είμαι κάπως ανακουφισμένος.
Νόμιζα πως δεν είχες πρόβλημα να πάω.
Ήξερα ότι το διάστημα έχει κινδύνους. Αλλά ήταν κάπως…
αφηρημένο, καταλαβαίνεις;
-Μετά από όσα περάσαμε εκεί πάνω… -Ξέρω, έγινε αληθινό. Καταλαβαίνω.
Αλλά μου έχει ανατεθεί η αποστολή του 1998. Το ξέρεις αυτό.
Το ξέρω.
Αλλά ως τότε ο Αϊζέα θα έχει τελειώσει το σχολείο, τώρα χρειάζεται βοήθεια.
-Δεν χρειάζομαι βοήθεια. -Άλλο δείχνουν οι βαθμοί σου.
Ξέρετε ότι βελτιώνομαι στο τέλος. Το 'χω.
Τώρα μελετούσα.
Γι' αυτό άκουγα πυροβολισμούς παιχνιδιού;
Λοιπόν, γιατί συζητάμε ότι πρέπει να είσαι στο σπίτι;
Ο κύριος Μπάλντουιν επιλέχτηκε για την αποστολή στον Άρη.
Διάλεξαν τον γέρο λευκό άντρα. Σοκαριστικό.
Θα πάρει μαζί το πι και τον σάκο κολοστομίας;
Έλα τώρα, σταμάτα.
Το καλό είναι ότι θα είμαι εδώ να σε βοηθήσω στην εργασία την Ιστορίας.
Τι θέμα έχει, είπαμε;
Τον Τζον Άνταμς.
Ο Τζον Άνταμς, που γέμισε τα δικαστήρια με φεντεραλιστές δικαστές.
Το μόνιμο ζήτημα. Δικαιώματα των πολιτειών ενάντια στη μεγάλη κυβέρνηση.
Η Έλεν Ουίλσον και ο Μπιλ Κλίντον μιλάνε γι' αυτό ακριβώς σήμερα.
Θα έχει πολλή πλάκα.
Τώρα είναι που εύχομαι να πήγαινες στον Άρη.
Οι αλόγιστες δαπάνες έκαναν τον Κλίντον
να αυξήσει τον φόρο πωλήσεων στο Άρκανσο κατά 33%.
ΦΟΡΟΣ ΜΠΙΡΑΣ - ΦΟΡΟΣ ΤΡΟΧΟΣΠΙΤΩΝ ΤΟΥΡΙΣΤΙΚΟΣ ΦΟΡΟΣ
Και τώρα ελπίζει να γίνει πρόεδρος
έτσι ώστε να αυξήσει τις ομοσπονδιακές δαπάνες κατά 220 δισ.
επιβάλλοντας σε κάθε Αμερικανό υψηλότερο φόρο.
ΟΧΙ ΑΛΛΟΙ ΦΟΡΟΙ
Χρειαζόμαστε μια Αμερικανίδα ηρωίδα να πολεμήσει για μας.
Η γερουσιαστής Έλεν Ουίλσον θα πει όχι
στις καταστροφικές φοροσπατάλες του Κλίντον.
Γι' αυτό διεκδικώ την προεδρία.
Ας χτίσουμε ένα καλύτερο μέλλον. Μαζί.
ΟΥΙΛΣΟΝ ΓΙΑ ΠΡΟΕΔΡΟΣ '92
Το αγαπημένο σας τηγάνι είναι ένα λιγδιασμένο χάλι;
Νέο λιποδιαλυτικό με άρωμα λεμόνι.
Χαιρόμαστε πολύ που είστε εδώ.
Κυβερνήτη Μπραγκ. Ευχαριστούμε που ήρθατε τόσο σύντομα.
Σίγουρα είχατε πολλά να κάνετε.
Βασικά, μάλλον λιγότερα από όσα εσείς, κυρία μου.
-Τιμή μου που βρίσκομαι εδώ. -Συγγνώμη για την ακαταστασία.
Μετακομίζουμε τα κεντρικά μας γραφεία
σε μεγαλύτερο κτίριο και γίνεται λίγο χαμός.
Πιστέψτε με, καταλαβαίνω.
Ανακαινίσαμε πέρσι το κυβερνητικό μέγαρο
και ακόμα προσπαθώ να βρω τα αγαπημένα μου μανικετόκουμπα.
Λοιπόν, δεν τα έχουμε πει και πολλές φορές μεταξύ μας,
αλλά πάντα θαύμαζα την ευθύτητα με την οποία εκφράζεστε.
Θέλω να πιστεύω ότι σε αυτό μοιάζουμε.
Συμφωνώ απολύτως. Είμαι θαυμαστής σας από τότε που…
Ξέρετε.
-Από τη δεξαμενή; -Τη δεξαμενή.
Ήταν σπουδαίο. Σίγουρα θα σας το λένε συχνά.
Μόνο κάθε μέρα.
Σας παρακολουθώ από τότε
και η φωνή σας στη Γερουσία είναι ανεκτίμητη για το κόμμα.
Μας οδηγείτε στον 21ο αιώνα. Τραβάτε με κι ας κλαίω, φυσικά.
Σας ευχαριστώ που το λέτε.
Λοιπόν, θα σας ενημέρωσε ο Λάρι
ότι εξετάζω τις επιλογές μου για αντιπρόεδρο.
Προτού πάρω την απόφασή μου, θέλω να κάνουμε μια ειλικρινή συζήτηση.
-Μόνο αυτή έχει αξία. -Ωραία.
Υπάρχουν πολλά ζητήματα στα οποία δεν συμφωνούμε.
Όπως η έρευνα βλαστοκυττάρων.
Σωστά. Δεν υποστηρίζω την έρευνα βλαστοκυττάρων.
Είμαι εντελώς κατά των αμβλώσεων.
Όπως είμαι κι εγώ,
αλλά πρόκειται για μια ελπιδοφόρο επιστημονική έρευνα που ίσως σώσει ζωές.
Θέλω ο αντιπρόεδρός μου να είναι κάποιος που να μπορώ να βασιστώ
για την τίμια και ξεκάθαρη γνώμη του.
Πάντα.
Αλλά θέλω το άτομο αυτό να είναι με το μέρος μου,
ακόμα κι αν δεν συμφωνεί με κάθε μου απόφαση και κάθε μου άποψη.
Θα χρειαστώ από τον αντιπρόεδρό μου να στηρίξει κάτι με το οποίο δεν συμφωνεί.
Είναι κάτι που θα μπορέσετε να χειριστείτε;
Πρέπει να γίνουν θυσίες; Φυσικά.
Οι θυσίες είναι μέρος κάθε ταξιδιού.
Κυρία μου, θα είμαι ειλικρινής μαζί σας, όπως είστε μαζί μου.
Δεν υπάρχει άλλος που θα ήθελα να ακολουθήσω στη μάχη
εκτός από μια γνήσια ηρωίδα των ΗΠΑ σαν εσάς.
Εδώ και πάρα πολλά χρόνια το Ρεπουμπλικανικό κόμμα ορίζεται
από ανθρώπους σαν κι εμένα.
Θα είναι τιμή μου αν μου ζητήσετε να υπηρετήσω μαζί σας.
Γύρισες νωρίς.
Θα πετύχουν τον ηλεκτρομαγνητικό περιορισμό;
Έχουμε πολλές ελπίδες.
Τέλεια. Ξέρεις, πρέπει να σου πω ότι έχω ενοχληθεί λίγο.
Γιατί;
Λοιπόν…
Είχα βάλει ένα εικοσάρι στοίχημα ότι η Ντανιέλ θα πάει στον Άρη το '96.
Το είχα σίγουρο.
Μη με παρεξηγείς, καταλαβαίνω γιατί διάλεξες τον Εντ, αλλά…
Κάτσε. Τι είπες;
Όχι, απλώς…
Λέω ότι διάλεξες τον Εντ για κυβερνήτη.
Σωστά;
Ο χαρακτήρας πρέπει να αλλάζει,
δηλαδή ο Μπέιμπ Ρουθ θα ξεμείνει με ό,τι επέλεξε αρχικά ο οργανισμός.
Ήρεμα, Όλι.
Γιατί έπρεπε να μάθω ότι επέλεξες τον Εντ Μπάλντουιν για κυβερνήτη
από τον Μπιλ Στράουσερ;
Το έγραψα σε ένα υπόμνημα.
Μάλλον δεν πρόλαβες να διαβάσεις το δικό μου.
Συμφωνήσαμε να το ξανασυζητήσουμε όταν επιστρέψω.
Και εδώ είμαστε και το συζητάμε.
Έλα τώρα. Το έκανες πίσω απ' την πλάτη μου ενώ έλειπα.
Πίσω απ' την πλάτη σου;
Εννοείς ότι έστησα μια επιτροπή-φάρσα να επιλέξει τους ASCAN;
Είναι τα καλύτερα επιστημονικά μυαλά της υπηρεσίας μας.
Έλα τώρα. Προσπαθείς να ευνουχίσεις αυτό το γραφείο
όπως έκανες σε κάθε ένα από τα τμήματα σε όλη την υπηρεσία εδώ και δέκα χρόνια.
Αυτό νομίζεις ότι κάνω;
Δεν σου αρέσει να έχεις εδώ κάποιον που δεν ανέχεται το κάθε σου καπρίτσιο.
Δεν με νοιάζει πόσους φίλους έχεις στην Ουάσινγκτον.
-Δεν σου επιτρέπω να ισοπεδώνεις… -Δεν επιτρέπεις;
Εσύ δεν επιτρέπεις;
Μόλι, το '60 έχει περάσει,
η NASA δεν είναι πια όπως τότε με τον Ντικ.
Και η τυφλή σου άρνηση…
-Δεν το είπα έτσι. -Ξέρω πώς το είπες.
Δεν το συζητάω άλλο μαζί σου. Δουλειά μου είναι να ορίζω τα πληρώματα,
όπως και τον κυβερνήτη της αποστολής του '96 στον Άρη.
Τη δουλειά μου έκανα.
-Δεν έπρεπε να το κάνεις. -Τώρα, ό,τι έγινε έγινε.
Όχι. Ό,τι έγινε θα ξεγίνει.
Απολύεσαι, Μόλι.
Δεν θα τολμήσεις.
Θα τολμήσω. Τόλμησα.
Άσε το σήμα σου στο γραφείο καθώς θα φεύγεις.
Ο ναύαρχος Μπάλντουιν.
-Γεια σου, Εντ. -Γεια.
Κάθισε.
Πρόλαβες να ρίξεις μια ματιά στη λίστα του πληρώματός μου;
Εντ, πρέπει να μιλήσουμε.
Ξέρω. Είναι για την Κέλι, σωστά;
Κοίτα, καταλαβαίνω. Δεν το κάνω επειδή είναι κόρη μου.
-Έχει όλα τα προσόντα… -Εντ, δεν πρόκειται γι' αυτό.
Εντάξει.
Δεν θα είσαι κυβερνήτης της αποστολής στον Άρη.
Τι;
-Όχι, η Μόλι… -Βιάστηκε.
Δεν είχε έγκριση. Η Ντανιέλ Πουλ είναι η επιλογή της υπηρεσίας.
Δεν καταλαβαίνω.
Εντ, είσαι πολύ καλός κυβερνήτης, αναμφίβολα.
Αλλά η Ντανιέλ έχει ευρύτερες δεξιότητες στις πλανητικές επιστήμες και…
Μαλακίες.
Μου φέρεστε μαλακισμένα.
Το ξέρω και ζητώ συγγνώμη.
Κάτσε, τι διάολο έγινε; Γιατί δεν μου το λέει η Μόλι;
Επειδή εγώ αποφασίζω.
Και η Μόλι δεν δουλεύει πια εδώ.
-Από πότε; -Από σήμερα.
Ποιος θα τη διαδεχτεί;
Στο εξής, τα πληρώματα θα ορίζονται
από τις παραμέτρους της αποστολής που θα θέτει μια επιτροπή επιλογής.
Μια επιτροπή επιλογής.
Άρα, θα αποφασίζουν οι λελέδες και οι χαρτογιακάδες.
Ξέρω ότι το νέο σύστημα θα χρειαστεί κάποια προσαρμογή.
Προσαρμογή! Διάολε!
Ο λόγος που ο Ντικ έστησε αυτό το σύστημα ήταν να ξέρουμε
ότι αυτός που παίρνει τις αποφάσεις παίρνει τα ίδια ρίσκα μ' εμάς.
Αλλά τώρα είναι ένα μάτσο γλείφτες γραφειοκράτες.
Μπράβο, Μάργκο. Ελπίζω να είσαι περήφανη.
-Με τίποτα. -Κοίτα.
-Τον διαλύει. -Να το!
-Καλό ξεκίνημα. -Ναι. Ωραία.
-Το Μπόμπσελ θα σκίσει. -Δεν θα στοιχημάτιζα υπέρ του.
-Θα σκίσει. -Κοίτα!
Κοίτα. Τον διαλύει.
-Τον διαλύει. Τον διαλύει. -Έλα τώρα.
Τον σήκωσε στον αέρα!
Έλα, ρε.
Όχι!
Αχ, πονάω και που το βλέπω.
-Καταστρέφεται. -Ναι;
Αμάν.
-Τραγικό. -Γεια σου, Μάργκο.
-Ναι. -Περίμενε μια στιγμή.
Ας ξεκινήσει η μάχη των ρομπότ, έρχεται ο Μπόμπσελ…
Μου κάνεις πλάκα.
Τι έπαθε ο Εντ;
Γιατί;
Θεέ μου. Μάργκο, είμαι ενθουσιασμένη. Δεν θα το μετανιώσεις. Ναι; Το υπόσχομαι.
Ναι. Τα λέμε αύριο.
Θεέ μου.
Ναι.
Ποτέ δεν περίμενα να το κάνει. Μάλλον άλλαξαν στ' αλήθεια οι καιροί.
Η υπηρεσία δεν είναι όπως όταν μπήκαμε, αυτό είναι σίγουρο.
Ευτυχώς που δεν ζει ο Ντικ να το δει.
Στον Ντικ. Στον Μπαζ.
Σ' εσένα και σ' εμένα, μια ράτσα που χάνεται.
Το θες αυτό πίσω;
Μάλλον δεν θα βελτιωθώ άλλο στις κοντινές μπαλιές.
Θα βγάλεις καλά λεφτά απ' αυτό στο Άουτποστ.
Αυθεντικό αστροναυτικό αναμνηστικό.
Το Άουτποστ.
Άλλος ένας σπουδαίος θεσμός που πήγε κατά διαόλου.
Ναι. Όπως κι εμείς οι δύο.
Ροζάλες, έλα. Πάμε να κάνεις τσεκ ιν.
Εντάξει, Ριν. Πάμε.
ΠΙΑΤΑ ΗΜΕΡΑΣ ΦΕΓΓΑΡΟΠΙΤΑ - ΔΙΑΣΤΗΜΙΚΟ ΤΣΙΛΙ
-Ευχαριστώ. -Καλή σας μέρα.
ΑΠΟΛΛΩΝ 25
Ουίσκι με πάγο. Ευχαριστώ.
Γεια, Μπομπ.
Όχι, δεν μου πάει πια να το λέω αυτό εδώ μέσα.
Μου φαίνεται λάθος.
Τέλος πάντων, συγχαρητήρια.
Πρώτος άνθρωπος στον Άρη.
Εντ, δεν ήθελα να εξελιχθούν έτσι τα πράγματα. Το ξέρεις.
Λυπάμαι.
Δεν έκανες τίποτα εσύ, αλλά η NASA.
Κάνει κουμάντο ο κάθε λογιστάκος.
Ο Γκόρντο το είχε πει.
Είδε τις μαλακίες να έρχονται από τότε που ήμασταν στην Τζέιμσταουν.
Δεν θέλουν πρωτοπόρους.
Ποιο κορίτσι έχει γενέθλια;
Τρία, δύο ένα.
Εκτόξευση!
Χρόνια πολλά!
Εκτόξευση.
Έλα, σε τέσσερα χρόνια θα βρίσκεσαι 225 εκατομμύρια χλμ. από αυτήν τη μαλακία.
Εγώ θα είμαι μάλλον σ' εκείνη τη γωνία να πουλάω αναμνηστικά.
Δεν νομίζω. Κανείς εδώ δεν θα έχει ιδέα ποιος διάολο είσαι.
Μάλλον όχι.
Μάλλον θα αναρωτιέμαι πάντα
γιατί δεν προσσελήνωσα το Απόλλων 10 όταν είχα την ευκαιρία.
Αλλά τουλάχιστον εκεί έφταιγα εγώ.
Ενώ αυτό εδώ… Να μου το πάρουν μέσα απ' τα…
Και για…
Για τι;
Ντάνι.
Ξέρω τις ικανότητές σου.
Σε εκπαίδευσα. Πετάξαμε μαζί. Σε πρωτοέκανα κυβερνήτρια.
Αλλά;
Αλλά ξέρουμε κι οι δύο πως άλλοι παράγοντες έπαιξαν ρόλο.
Άλλοι παράγοντες;
-Σαν τι, Εντ; -Έλα τώρα, Ντάνι.
Είσαι καταπληκτική αστροναύτις. Κανείς δεν το αμφισβητεί.
Αλλά σε έναν δίκαιο αγώνα εγώ θα ήμουν κυβερνήτης και το ξέρεις.
Δεν ξέρω καν τι να πω.
Όλη μου τη ζωή ακούω τέτοιες μαλακίες, αλλά δεν περίμενα να τις ακούσω από σένα.
Ντάνι.
Έλα.
Τι τρέχει;
Έχασα το ρολόι μου.
Σίγουρα εκεί γύρω θα είναι. Θα το βρεις όπως πάντα.
-Είναι ο Χάβι εκεί; -Nαι…
Χάβι!
Τα πάτε καλά με τον Βικ;
Εγώ καλά τα πάω μαζί του. Αυτός μ' εμένα, όχι.
Μπαμπά, προσπάθησε να τα βρείτε, εντάξει;
-Δεν μπορώ… -Γεια, μαμά.
Γεια σου, μωρό μου. Ξέρεις πού είμαι;
Είμαι στο φεγγάρι.
Στη βάση Τζέιμσταουν.
Δεν την έχεις δει στην τηλεόραση;
Δουλεύω στο Σοτζούρνερ 1,
ένα μεγάλο διαστημόπλοιο που θα πάει κόσμο από το φεγγάρι στην Άρη σε τέσσερα χρόνια.
Η μαμά δουλεύει στις μηχανές που θα το πάνε ως εκεί.
Βλέπει τις Παπιοπεριπέτειες.
Μπαμπά, είναι αλήθεια.
Είμαι στ' αλήθεια εδώ. Είμαι στη Σελήνη.
Το πιστεύεις;
Όχι. Η μητέρα σου θα ήταν περήφανη.
Πολύ περήφανη για σένα.
Ναι, μακάρι να ήταν μαζί μας.
Αλέιντα, πρέπει να βρω το ρολόι μου. Συγγνώμη.
Έχω ραντεβού για δείπνο στις 18:00.
-Πρέπει να βρω το ρολόι μου. -Κοίταξες στο κομοδίνο;
-Μπορεί να μου το έκλεψαν. -Κανείς δεν σ' το έκλεψε.
Μπαμπά;
Και τώρα κάποιος που ξέρετε καλά, ο κυβερνήτης σας, Τζιμ Μπραγκ.
Αν και απρόσμενη,
η επιλογή του κυβερνήτη Μπραγκ από τη γερουσιαστή Ουίλσον
θεωρείται από πολλούς πολιτικούς αναλυτές ως πανέξυπνη πολιτική κίνηση.
Οι ισχυρές…
και σταθερές συντηρητικές του θέσεις θα συσπειρώσουν την ευαγγελική ψήφο.
Εντ;
Χριστέ μου, τι διάολο κάνεις εδώ;
Καταραμένο αυτοκινητάκι.
Είσαι καλά;
-Έχεις ματώσει. -Καταραμένες τριανταφυλλιές.
Ωραία. Μάλλον θα έρθεις μέσα να πλυθείς.
Καταραμένη μπότα.
Θα κοντεύω τα 70 μέχρι να έρθει η ώρα για την επόμενη αποστολή στον Άρη.
Λες να έχουν μαζί γηριατρικό τμήμα;
Με την καμία.
Άρα, τι μένει;
Βαρετά μπρος πίσω στο φεγγάρι;
Μαστορέματα σε χαμηλή τροχιά;
Είμαι πιο κοντά στο τέλος από ό,τι στην αρχή, Καρ.
Δεν ήθελα να αποχωρήσω έτσι.
Το ξέρω. Σιχαίνεσαι να κλαψουρίζω.
Εσύ πώς την παλεύεις με όλα αυτά;
Άκουσα ότι πούλησες την εταιρεία.
Ναι.
Ναι; Άλλη αντίδραση περίμενα από κάποια με εκατομμύρια δολάρια στην τράπεζα.
Η Πολάρις προοριζόταν να γίνει ένα ολόκληρο νέο κεφάλαιο.
Τώρα απλώς εξαφανίστηκε.
Μάλλον αυτό είναι…
το μεγάλο υπέροχο αύριο που ονειρευόμασταν παλιά.
Λιγότερο λαμπερό από όσο περιμέναμε.
Ναι.
Αναρωτιέσαι ποτέ…
Τι;
Πώς θα ήταν οι ζωές μας αν δεν είχαμε συναντηθεί εκείνη τη μέρα;
Εννοείς αν δεν είχα πέσει σε σπασμένο αγωγό στη λεωφόρο Πένφιλντ,
είχα πάει από την οδό Φράιαρ στο σχολείο
και δεν έπεφτα πάνω σου στο άδειο πάρκινγκ πυροδοτώντας βαρελότα;
Μάλλον έχεις αναρωτηθεί.
Μια δυο φορές μόνο.
Ποιος ξέρει;
Ίσως να είχα κάνει κάτι τελείως διαφορετικό.
Έλα τώρα, Εντ.
Δεν θα γινόσουν αστροναύτης; Ναι, καλά.
Πολιτικός μηχανικός, ίσως.
Ξέρεις, το είχα σκεφτεί την πρώτη μου χρονιά στην Ανάπολις.
Να αφήσω την ακαδημία.
-Αλήθεια; -Ναι.
Ήταν σκέτη κόλαση. Μου έλειπε το σπίτι μου.
Μου έλειπες εσύ.
Και γιατί δεν έφυγες;
Ήθελα να πετάξω.
Και δεν ήθελα να σε απογοητεύσω.
Αλλά αυτό το έκανα έτσι κι αλλιώς. Πάρα πολλές φορές.
Και πώς σου ήρθε το πολιτικός μηχανικός, Εντ;
Είναι ωραίο να χτίζεις κάτι που μένει.
Όπως μια γέφυρα. Ή ένα φράγμα.
Πετάω εδώ και 40 χρόνια.
-Ναι. -Και τι έχω πετύχει;
Μια χούφτα μετάλλια. Σήματα αποστολών.
Ξεθωριασμένες φωτογραφίες στις εφημερίδες.
Ίσα που γεμίζουν ένα κουτί παπουτσιών στην ντουλάπα.
ΗΛΙΟΣ ΑΕΡΟΔΙΑΣΤΗΜΙΚΗ
Γεια. Είμαι η Κάρεν Μπάλντουιν. Ήρθα για τον Ντεβ.
Εντάξει.
Πρώτη φορά έρχεστε στην Ήλιος;
Ναι, πρώτη.
Αν προλάβετε μετά τη συνάντηση, δείτε το Κτίριο 2.
Εκεί συναρμολογούμε τους πυραύλους.
Ο τρισδιάστατος εκτυπωτής μας φτιάχνει τα εξαρτήματα του κινητήρα.
Μειώνει δραματικά το κόστος παραγωγής και απογειώνει την ποιότητα.
Εντάξει.
Ευχαριστώ, Ρενέ.
Κάρεν.
Αυτό είναι το γραφείο σου;
-Έχει κάτι άσχημο; -Όχι.
Δεν ξέρω, περίμενα ότι θα είχες κανονικό γραφείο.
Δεν έχουμε ιεραρχική δομή εδώ.
Είμαστε κολεκτίβα. Θυμάσαι;
Λοιπόν, γιατί ήθελες να με δεις;
Αναρωτιόμουν αν είχες επιλέξει κυβερνήτη για την αποστολή σου στον Άρη.
-Όχι ακόμα. -Πώς κι έτσι;
Μετά τις τροποποιήσεις στο ξενοδοχείο σου, το διαστημόπλοιο θα είναι κυρίως αυτόματο.
Το πλήρωμα απλώς θα επιβλέπει.
Εντάξει. Αλλά είναι απαραίτητος ένας ισχυρός ηγέτης.
Πράγματι.
Ευτυχώς, έχουμε πολλούς ικανούς αστροναύτες εδώ στην Ήλιος.
Θες ένα γέρμπα μάτε;
Βέβαια.
Ένας οδηγός φορτηγού μεταφοράς ηλίου-3 δεν κάνει για τη δουλειά.
Ανταγωνίζεσαι τη NASA και τους Σοβιετικούς.
Αν σκοπεύεις να πεις στον κόσμο
ότι θα κοτσάρεις έναν κινητήρα στο ξενοδοχείο μου και θα πας στον Άρη,
θα γίνεις περίγελος της Ουόλ Στριτ.
Χρειάζεσαι κάποιον που θα προσδώσει αξιοπιστία,
κάποιον με μεγάλο, θρυλικό βιογραφικό που θα εξάψει τη φαντασία του κοινού.
Θα την εξάψουμε μια χαρά όταν φτάσουμε στον Άρη πρώτοι απ' όλους.
Αν φτάσετε.
Τι θα συμβεί αν κάτι πάει στραβά εκεί έξω;
Η επικοινωνία με τη Γη μπορεί να πάρει μέχρι και οκτώ λεπτά,
χρειάζεσαι κάποιον επί τόπου να πάρει πρωτοβουλία,
να προσαρμοστεί, να πετύχει.
Που δεν θα λυγίζει στην πίεση, αλλά που θα είναι στο στοιχείο του.
Φαίνεται ότι ήδη έχεις κάποιον στο μυαλό σου.
Τον πρώην άντρα μου.
Νόμιζα ότι επιλέχτηκε στην αποστολή της NASA.
Ο Εντ είναι δυσαρεστημένος με το πώς γίνονται τα πράγματα εκεί.
Φυσικά και είναι.
Ψάχνει την επόμενη πρόκληση.
Θα του άρεσε αυτό που προσπαθείς να φτιάξεις.
Εννοείς αυτό που φτιάχνουμε;
Ακούστε. Ελάτε κοντά.
Από δω η Κάρεν Μπάλντουιν.
Μόλις μου πρότεινε μια πολύ ενδιαφέρουσα ιδέα.
Τι θα λέγατε να είναι ο Εντ Μπάλντουιν κυβερνήτης της αποστολής μας στον Άρη;
-Τέλειο. -Φοβερό.
Ναι.
Σαν τον Μπέιμπ Ρουθ στην ομάδα μπέιζμπολ.
Ο Μπέιμπ Ρουθ πέθανε.
Και σίγουρα ο Εντ Μπάλντουιν δεν απέχει και πολύ.
Χωρίς παρεξήγηση.
Έχει την κατάλληλη εμπειρία,
κανείς δεν έχει ξαναπετάξει με τέτοιο σκάφος.
Ακριβώς.
Θα είναι κολλημένος στα παλιά όπως όλοι στη NASA.
Είναι θέμα ηγεσίας. Η αποστολή διαρκεί πάνω από δύο χρόνια.
Χρειαζόμαστε κάποιον σαν αυτόν.
Ακούω αυτό που λέτε, αλλά ίσως να δίναμε την ευκαιρία σε κάποιον νεότερο.
Δεν χρειάζεται σκέψη.
Έπρεπε να είναι ο πρώτος στο φεγγάρι. Ας τον κάνουμε πρώτο στον Άρη.
Ενδιαφέρουσες απόψεις.
Όσοι είστε υπέρ σηκώστε χέρια.
Εντάξει. Θα μιλήσω στον Εντ.
-Κάρεν. -Ναι;
-Ξέχασα κάτι. -Ναι;
Έλα να δουλέψεις για μένα. Στην ουσία το κάνεις ήδη.
Τι; Μου προσφέρεις εργασία;
Και τι να κάνω;
Ό,τι θέλεις.
Τι σημαίνει αυτό;
Δεν έχουμε επίσημους τίτλους εδώ, ούτε ιεραρχία.
Ξεκίνα να κάνεις ό,τι έκανες για την Πολάρις.
Προσέλαβες τους καλύτερους αστροναύτες, μηχανικούς και ελεγκτές πτήσης.
Διακρίνεις τα ταλέντα και ξέρεις πώς να τα δελεάσεις.
Εκτιμώ την προσφορά σου, Ντεβ, αλήθεια. Αλλά δεν νομίζω.
Κάρεν.
Έριξες μια ζαριά σε μια τρελή ιδέα και δεν έπιασε.
Και τι έγινε;
Δείξε μου κάποιον που δεν απέτυχε ποτέ
και θα σου δείξω κάποιον που δεν ρίσκαρε ποτέ.
Δεν μπορώ να το ξανακάνω. Λυπάμαι πολύ.
Ο καλύτερος φόρος τιμής στη μνήμη του Σαμ
είναι να με βοηθήσεις να πάω στον Κόκκινο Πλανήτη αυτό που φτιάξατε.
Η Αλέιντα Ροζάλες επιδιόρθωσε τη βλάβη του NERVA στο σεληνιακό ναυπηγείο
και είμαστε εντός χρονοδιαγράμματος.
Αλλά δεν μας παίρνει άλλη τέτοια καθυστέρηση.
Το '96 δείχνει μακριά,
αλλά τα τέσσερα αυτά χρόνια θα γίνουν καπνός πριν το καταλάβουμε.
Ωραία, ας μιλήσουμε για το πλήρωμα.
Όσο νωρίτερα ξεκινήσουν,
τόσο ταχύτερα θα προχωρήσουν εξοπλισμός και σχεδιασμός.
Αυτή είναι η λίστα που πρότεινε ο Εντ. Τους είχε ήδη μιλήσει.
Ήθελε μαζί την κόρη του;
Πες μου αν θέλεις κάποιον απ' αυτούς. Αν όχι, εσύ θα τους πεις τα άσχημα νέα.
Ήδη έχω μερικές ιδέες για το ποιον θέλω στο δεξί κάθισμα.
Ξέρεις ότι είναι πολύ καλός πιλότος,
οι γνώσεις του στα ηλεκτρονικά συστήματα θα μας είναι πολύ χρήσιμες.
Με συγχωρείτε.
Τι είναι;
Πρέπει να δείτε κάτι στις ειδήσεις.
Ευχαριστώ, Νούρι.
Soloflex. Απλό…
Τελειότητα στη φλόγ…
Καλωσορίζω τη συνιδρύτρια της Πολάρις,
Κάρεν Μπάλντουιν, στην οικογένεια της Ήλιος.
Τώρα θέλει να γίνει ο νέος Κόνραντ Χίλτον;
Κάποιοι λένε ότι οι ιδιώτες δεν έχουν θέση στα διαστημικά ταξίδια.
Λοιπόν, διαφωνώ κάθετα.
Το πρώτο αερόστατο με το οποίο πέταξαν άνθρωποι
σχεδιάστηκε από τους αδελφούς Μονγκολφιέ.
Το πρώτο μηχανοκίνητο αεροσκάφος κατασκευάστηκε από δύο ποδηλατάδες,
Ουίλμπερ και Όρβιλ Ράιτ.
Ο Τσαρλς Λίντμπεργκ ήταν ο πρώτος που διέσχισε πετώντας τον Ατλαντικό
με αεροσκάφος που έφτιαξε ιδιωτική εταιρεία.
Και ο Ρόμπερτ Γκόνταρντ
έφτιαξε τον πρώτο πύραυλο υγρών καυσίμων που εκτοξεύτηκε στους αιθέρες
από το μικρό του κτήμα στο Όμπερν της Μασαχουσέτης.
Αποκτήσαμε το Πολάρις για να μπορέσουμε να ξεκινήσουμε μια νέα τολμηρή αποστολή
που θα μας πάει σε απάτητα μέρη.
Προσαρμόζοντας τους πρωτοποριακούς μας κινητήρες μεθανίου Όσπρι σ' αυτό,
θα προωθήσουμε αυτό το μοναδικό διαστημόπλοιο
εκτός γήινης τροχιάς σε ένα επικό ταξίδι εξερεύνησης…
στον Άρη.
Κυρίες και κύριοι του κόσμου,
σας παρουσιάζω με μεγάλη χαρά…
το Φίνιξ.
Θα εγκαθιδρύσουμε στον Άρη μια ζώνη ελεύθερου εμπορίου
έτσι ώστε η καινοτομία και η ανάπτυξη να ανθίσουν,
θα χτίσουμε μια νέα αποικία, μια νέα κοινωνία προς όφελος όλων.
Αλλά μην ακούτε μόνο εμένα.
Ακούστε τον κυβερνήτη της αποστολής μας.
Ένας ζωντανός θρύλος που η εμπειρία του ξεκινά
τις πρώτες μέρες της εξερεύνησης του διαστήματος.
Ο κυβερνήτης της πρώτης σεληνιακής βάσης,
που έμεινε μόνος όταν το πλήρωμά του επέστρεψε στη Γη.
Ο πρώτος κυβερνήτης πυρηνοκίνητου διαστημικού οχήματος.
Ο Εντ Μπάλντουιν.
-Τι στον… -…διάολο;
Ευχαριστώ, Ντεβ.
Ο Εντ Μπάλντουιν δεν θα περιμένει τέσσερα χρόνια για την αποστολή μας.
Θα ξεκινήσουμε στο επόμενο παράθυρο εκτόξευσης, το 1994.
Δύο ολόκληρα χρόνια πριν τη NASA και την ΕΣΣΔ.
Το μέλλον ανήκει σε όλους μας.
Μπράβο σου, Εντ.
Δώσε πόνο στα καθάρματα.
Υποτιτλισμός: Κώστας Φαρμάκης